KOMISIJAS ĪSTENOŠANAS LĒMUMS (ES) 2018/2023

(2018. gada 17. decembris)

par Īstenošanas lēmuma 2017/1984, kas atbilstoši Eiropas Parlamenta un Padomes Regulai (ES) Nr. 517/2014 par fluorētām siltumnīcefekta gāzēm nosaka atsauces vērtības, grozījumiem, kas skar atsauces vērtības laikposmam no 2019. gada 30. marta līdz 2020. gada 31. decembrim Apvienotajā Karalistē iedibinātiem ražotājiem vai importētājiem, kuri no 2015. gada 1. janvāra likumīgi laiduši tirgū fluorogļūdeņražus, par ko ziņots saskaņā ar minēto regulu

(izziņots ar dokumenta numuru C(2018) 8801)

(Autentisks ir tikai teksts angļu valodā)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 (1), un jo īpaši tās 16. panta 3. punktu,

tā kā:

(1) Saskaņā ar Regulu (ES) Nr. 517/2014, ja ražotājs vai importētājs laiž Savienības tirgū fluorogļūdeņražus (“HFC”), kuru apjoms atbilst vismaz 100 tonnām CO2 ekvivalenta, ir piemērojami kvantitatīvi ierobežojumi, lai nodrošinātu to daudzumu pakāpenisku samazināšanos.

(2) Atbilstoši Regulas (ES) Nr. 517/2014 16. pantam kvantitatīvos ierobežojumus – kvotas – aprēķina pēc atsauces vērtībām, ko Komisija noteikusi pēc HFC gada vidējiem daudzumiem, par kuriem ražotāji vai importētāji saskaņā ar Regulas (ES) Nr. 517/2014 19. pantu ziņojuši, ka tos likumīgi laiduši tirgū no 2015. gada 1. janvāra un vēlāk, taču neieskaitot HFC daudzumus Regulas (ES) Nr. 517/2014 15. panta 2. punktā minētajiem pielietojumiem tajā pašā laikposmā, pamatojoties uz pieejamajiem datiem un saskaņā ar minētās regulas V pielikumu.

(3) Saskaņā ar Regulas (ES) Nr. 517/2014 16. panta 5. punktu HFC kvotas piešķir Komisijas Īstenošanas lēmuma (ES) 2017/1984 (2) pielikumā uzskaitītajiem ražotājiem vai importētājiem, kuri iedibināti Savienībā, vai Īstenošanas lēmuma (ES) 2017/1984 pielikumā uzskaitītiem importētājiem no trešām valstīm, kuri pilnvarojuši vienīgu Savienībā iedibinātu pārstāvi.

(4) Ņemot vērā Apvienotā Karalistes paziņojumu saskaņā ar Līguma par Eiropas Savienību 50. pantu, nolūkā nodrošināt, ka atsauces vērtības un kvotas Apvienotajā Karalistē iedibinātiem ražotājiem un importētājiem atspoguļo HFC likumīgo laišanu tirgū 27 dalībvalstu Savienībā pēc Apvienotās Karalistes izstāšanās, 2019. gada atsauces vērtības šiem uzņēmumiem jāpārrēķina laikposmam pēc izstāšanās 2019. gada 30. martā.

(5) Laikposmā no 2019. gada 1. janvāra līdz 29. martam jāpaliek spēkā un piemērojamām Īstenošanas lēmuma (ES) 2017/1984 noteiktajām atsauces vērtībām. Lai noteiktu kvotas Apvienotajā Karalistē iedibinātiem ražotājiem un importētājiem, atsauces vērtības laikposmam līdz 29. martam un turpmākajam laikposmam tiks koriģētas pēc to dienu skaita, ko Apvienotā Karaliste būs Savienības dalībvalsts 2019. gadā.

(6) Apvienotajā Karalistē iedibinātiem uzņēmumiem pārrēķinātās atsauces vērtības, kas noteiktas šajā lēmumā, ir balstītas uz pārbaudītām papildu ziņām, kuras tie iesnieguši Komisijai papildus ziņojumiem saskaņā ar Regulas (ES) Nr. 517/2014 19. pantu, atsevišķi uzrādot HFC, kas laisti tirgū Apvienotajā Karalistē un 27 dalībvalstu Savienībā. Attiecībā uz uzņēmumiem, kuri nav iesnieguši papildu ziņas, jāpieņem, ka visi HFC ir laisti tirgū Apvienotajā Karalistē un atsauces vērtība nav jānosaka.

(7) Pārrēķinātās atsauces vērtības tiek noteiktas gadījumam, ja Savienības tiesību akti 2019. gada 30. martā vairs nav piemērojami Apvienotajā Karalistē un attiecībā uz to.

(8) Šajā lēmumā noteiktie pasākumi ir saskaņā ar atzinumu, ko sniegusi ar Regulas (ES) Nr. 517/2014 24. pantu izveidotā komiteja,

IR PIEŅĒMUSI ŠO LĒMUMU.

1. pants Attiecībā uz uzņēmumiem, kuriem šis lēmums ir adresēts, no datuma, kad Savienības tiesību akti vairs nav piemērojami Apvienotajā Karalistē, Īstenošanas lēmuma (ES) 2017/1984 pielikumā attiecīgo atsauces vērtību aizstāj ar atsauces vērtību, kas noteikta šā lēmuma pielikumā, vai uzņēmumu svītro no pielikuma tā, kā norādīts šā lēmuma pielikumā.

2. pants Šis lēmums ir adresēts šādiem uzņēmumiem: F-gāzu portāla ID Uzņēmums 9401 A-Gas (UK) Ltd Banyard Road, Portbury West Bristol BS20 7XH United Kingdom 16310 A-Gas Electronic Materials Limited Unit 3, IO Center Rugby CV21 1TW United Kingdom 9590 AGC Chemicals Europe York House Hillhouse International Thornton Cleveleys FY5 4QD United Kingdom 9605 American Pacific Corporation, ko pārstāv: Envigo Consulting Limited Woolley Road Alconbury, Cambridgeshire PE28 4HS United Kingdom 13985 Apollo Scientific Ltd Whitefield Road Stockport SK6 2QR United Kingdom 9418 BOC Ltd UK The Surrey Research Park, 10 Priestley Road Guildford, Surrey GU2 7XY United Kingdom 9676 Coulstock & Plaice Ltd Questor House 191 Hawley Road Dartford Kent DA1 1PU United Kingdom 9692 Daikin Airconditioning UK Ltd The Heights – Brooklands Weybridge – Surrey KT13 0NY United Kingdom 9711 Dean & Wood Limited 15 Bruntcliffe Avenue, Leeds 27 Industrial Estate Morley, Leeds LS27 0LL United Kingdom 9761 EUROCHEM (SE) LTDS. 40 Southernwood Rise Folkstone, Kent CT20 3NW United Kingdom 9763 Fenix Fluor Limited Rocksavage Site Runcorn, Cheshire WA7 4JE United Kingdom 9769 Fireboy Xintex Ltd 10 Holton Road Holton Heath Ind. EstatePoole, Dorset BH16 6LT United Kingdom 14063 Firetec Systems Ltd Business Centre, Molly millars Lane 6 Wokingham RG412QZ United Kingdom 9789 Fujitsu General Limited, ko pārstāv: Fujitsu General (U.K.) CO. Limited Unit 330 Centennial Park Centennial Avenue Elstree, Herts United Kingdom 9791 FX FIRE AND SAFETY SOLUTIONS LTD Unit 3 Belvedere Business park Crabtree Manorway South Belvedere Da17 6ah United Kingdom 9797 Gaspack Services Limited Unit H1Gellihirion Industrial Estate Pontypridd CF37 5SX United Kingdom 16319 General Traffic Ltd Rutland Mill Adelaide Street Bolton Bolton BL3 3NY United Kingdom 9810 Halon and Refrigerant Services Limited Factory Road, Sandycroft Deeside, Clwyd, Flintshire CH5 2QJ United Kingdom 9545 Harp International Limited GELLIHIRION INDUSTRIAL ESTATE Pontypridd, Rhondda Cynon Taff CF37 5SX United Kingdom 13586 H K Wentworth Ltd Coalfield Way Ashby de la Zouch LE65 1JR United Kingdom 9829 IDS Refrigeration Ltd Green Court, Kings Weston Lane Avonmouth, Bristol BS11 8AZ United Kingdom 9840 J & E Hall Limited Questor House, 191 Hawley Road Dartford Kent DA1 1PU United Kingdom 9842 J Reid Trading Limited Factory Road, Sandycroft Deeside, Clwyd, Flintshire CH5 2QJ United Kingdom 16356 K.P.PAPWORTH & SONS Hall Farm, Conington Cambridge CB23 4LR United Kingdom 9857 Kidde Products Ltd Mathisen Way ColnbrookSlough SL3 0HB United Kingdom 9550 Macron Safety Systems (UK) Ltd Burlingham House, Hewett Road Gt Yarmouth NR31ONN United Kingdom 9475 Mexichem UK Limited The Heath Business & Technical Park Runcorn, Cheshire WA7 4QX United Kingdom 9916 Mitsubishi Electric Air Conditioning Systems Europe Ltd Nettlehill Road Livingston EH54 5EQ United Kingdom 9478 National Refrigerants Ltd 6 Stanley Street Liverpool L1 6AF United Kingdom 9967 Refrigerant Sales Ltd 6 Stanley Street Liverpool L1 6AF United Kingdom 9558 Refrigerant Solutions Limited 8 Murieston Road, Hale Altrincham, Cheshire WA15 9ST United Kingdom 9976 RPL Holdings Limited 8 Murieston Road Hale, Altrincham WA15 9ST United Kingdom 9996 Sea-Fire Europe Ltd Unity 2 Discovery Voyager Park Portfield Road Portsmouth PO2 5FN United Kingdom 10061 URW Refrigeration Wholesale Limited 15 Bruntcliffe Avenue, Leeds 27 Industrial Estate Morley, Leeds LS27 0LL United Kingdom 10063 VACS Europe Limited Budbrooke Point No 2 Budbrooke Industrial Estate Budbrooke Road Warwick CV34 5XH United Kingdom 15946 Waste Mixtures Limited Murieston Road 8 Altrincham WA159ST United Kingdom

Briselē, 2018. gada 17. decembrī Komisijas vārdā – Komisijas loceklis Miguel ARIAS CAÑETE

(1) OV L 150, 20.5.2014., 195. lpp.

(2) Komisijas 2017. gada 24. oktobra Īstenošanas lēmums (ES) 2017/1984, ar ko atbilstīgi Eiropas Parlamenta un Padomes Regulai (ES) Nr. 517/2014 par fluorētām siltumnīcefekta gāzēm attiecībā uz periodu no 2018. gada 1. janvāra līdz 2020. gada 31. decembrim nosaka atsauces vērtības katram ražotājam vai importētājam, kurš no 2015. gada 1. janvāra likumīgi laidis tirgū fluorogļūdeņražus un par to ziņojis saskaņā ar minēto regulu (OV L 287, 4.11.2017., 4. lpp.).